cyanic-selkie/wikianc huggingface dataset:
Νάντια Γιαννακοπούλου
Πολιτική
Στις εκλογές του 2009 και του Μαΐου του 2012, εξελέγη βουλευτής με το ΠΑ.ΣΟ.Κ. στην εκλογική περιφέρεια Μεσσηνίας.
Από το 2013 έως το 2014, διατέλεσε γενική γραμματέας στο Υπουργείο Περιβάλλοντος, Ενέργειας και Κλιματικής Αλλαγής.
Στις εκλογές του 2019, εξελέγη βουλευτής με το Κίνημα Αλλαγής στην περιφέρεια Β2' Δυτικού Τομέα Αθηνών. Στις 14 Δεκεμβρίου 2021, ανέλαβε ύστερα από την πρόταση του Προέδρου του Κινήματος Αλλαγής, Νίκου Ανδρουλάκη, αναπληρώτρια Κοινοβουλευτικός Εκπρόσωπος του κόμματος, υπό τον Κώστα Σκανδαλίδη.
Παραπομπές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες δικηγόροι Κατηγορία:Έλληνες Γενικοί Γραμματείς Κατηγορία:Βουλευτές Μεσσηνίας Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Β2' Δυτικού Τομέα Αθηνών Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Οδηγία Ορθής Κλινικής Πρακτικής
Η Οδηγία για την Ορθή Κλινική Πρακτική (οδηγία 2005/28/ΕΚ του Ευρωπαϊκού Κοινοβουλίου και του Συμβουλίου της 8ης Απριλίου 2005) θεσπίζει αρχές και λεπτομερείς κατευθυντήριες γραμμές για την ορθή κλινική πρακτική, σε ό,τι αφορά στη διενέργεια κλινικών δοκιμών φαρμάκων για ανθρώπινη χρήση, καθώς και στις απαιτήσεις για την έγκριση της κατασκευής ή της εισαγωγής τέτοιων προϊόντων.
Δείτε Επίσης
Κατηγορία:Δίκαιο της Ευρωπαϊκής Ένωσης
Ανώτατο Δικαστήριο της Εσθονίας
Το Ανώτατο Δικαστήριο της Εσθονίας (εσθονικά: Riigikohus) είναι το ανώτατο δικαστήριο της πολιτικής και ποινικής δικαιοσύνης της Εσθονίας. Αποτελεί τόσο ακυρωτικό δικαστήριο όσο και συνταγματικό δικαστήριο. Η έδρα του δικαστηρίου βρίσκεται στο Τάρτου.
Γενική Συνέλευση του Δικαστηρίου
Η Γενική Συνέλευση (Üldkogu) είναι το ανώτατο όργανο του Δικαστηρίου και αποτελείται από τους 19 δικαστές του. Οποιαδήποτε απόφαση ψηφίζεται με το σύστημα της απλής πλειοψηφίας. Σε περίπτωση ισοψηφίας, ο Ανώτατος Δικαστής μπορεί να κρίνει την τελική έκβαση. Για να είναι το Δικαστήριο σε θέση να λαμβάνει αποφάσεις, πρέπει να παρίστανται τουλάχιστον 11 από τους δικαστές.
Μόνο η Γενική Συνέλευση έχει την εξουσία να προτείνει διορισμούς και απολύσεις κατώτερων δικαστών, να αποφασίζει για πειθαρχικές καταγγελίες κατά δικαστών και να υιοθετεί δηλώσεις ανικανότητας μελών του κοινοβουλίου, του Προέδρου της Εσθονίας, του Καγκελάριου της Δικαιοσύνης ή του Γενικού Ελεγκτή.
Μικτή Συνέλευση (ad hoc)
Η Μικτή Συνέλευση (Erikogu) καλείται να επιλύσει διαφορές μεταξύ τμημάτων του δικαστηρίου, σχετικά με την ερμηνεία της νομοθεσίας, και να αποφασίσει επί των ενδοδικαστικών διαφορών δικαιοδοσίας. Η Συνέλευση συγκαλείται και προεδρεύεται από τον Προϊστάμενο επί της Δικαιοσύνης και περιλαμβάνει δύο Δικαστές από όλα τα σχετικά τακτικά δικαστήρια (Αστικά, Ποινικά και Διοικητικά). Οι αποφάσεις της Συνέλευσης είναι δεσμευτικές για τα κατώτερα σώματα, εκτός αν έχουν απορριφθεί από τη Γενική Συνέλευση.
Συνταγματικό Τμήμα
Το Τμήμα Συνταγματικής Αναθεώρησης (Põhiseaduslikkuse järelevalve kolleegium) εκτελεί το ρόλο του συνταγματικού δικαστηρίου στο εσθονικό νομικό σύστημα. Ο Ανώτατος Δικαστής του Δικαστηρίου είναι αυτεπάγγελτος πρόεδρος του Τμήματος Συνταγματικής Αναθεώρησης. Το Τμήμα Συνταγματικής Αναθεώρησης αποτελείται από τον Ανώτατο Δικαστή και οκτώ Δικαστές, οι οποίοι εκπροσωπούν όλα τα κατώτερα δικαστικά σώματα. Κάθε χρόνο, δύο από τα ανώτερα μέλη του Τμήματος απαλλάσσονται από τα καθήκοντά τους και δύο νέα εκλέγονται από τη Γενική Συνέλευση. Το Τμήμα Συνταγματικής Αναθεώρησης μπορεί να αποφανθεί για οποιαδήποτε νομοθεσία καταγγελθεί ως αντισυνταγματική και μπορεί να συμβουλεύσει το κοινοβούλιο για τη συνταγματικότητα οποιουδήποτε προτεινόμενου σχεδίου νόμου.
Βασίλι Προτσένκο
Ο Βασίλι Νικολάεβιτς Προτσένκο (ρωσικά : Васи́лий Никола́евич Проце́нко) (27 Δεκεμβρίου 1844 - μετά το 1917) ήταν Ρώσος γιατρός, δημόσια και πολιτική προσωπικότητα. Δήμαρχος Κιέβου το 1900-1906, μέλος της Γ΄ κρατικής Δούμας στην πόλη του Κιέβου.
Ανώτατο Δικαστήριο της Εσθονίας
Παραπομπές
Κατηγορία:Δικαστικές αρχές
Βασίλι Προτσένκο
Βιογραφία
Ο Προτσένκο γεννήθηκε στην επαρχία Τσέρνιγκοφ στην περιοχή Στάρομπαντ της Ρωσικής Αυτοκρατορίας. Ο πατέρας του ήταν ιερέας της Εκκλησίας Vvedensky. Αποφοίτησε από τη Θεολογική σχολή του Κιέβου και την ιατρική σχολή του Αυτοκρατορικού αανεπιστημίου του Αγίου Βλαντιμίρου του Κιέβου με διδακτορικό στην ιατρική (1870).Εργάστηκε στο νοσοκομείο Κιέβου-Κιριλόφσκι κι έπειτα ιδιώτευσε.
Εξελέγη μέλος της Δούμας της πόλης του Κιέβου (1888-1907) και δύο φορές αρχηγός της πόλης του Κιέβου (1900 -1906). Ανέβηκε στο βαθμό του πολιτειακού συμβούλου (1905). Ήταν επίτιμος δικαστής της περιφέρειας του Κιέβου, πρόεδρος του συμβουλίου και επίτιμος διευθυντής της σχολής τυφλών του Κιέβου, καθώς και διαχειριστής του Ορφανοτροφείου Αλεξάνδρου. Υπήρξε ιδρυτικό μέλος της λέσχης Ρώσων εθνικιστών του Κιέβου.
Το 1907, από το 1ο συνέδριο των ψηφοφόρων της πόλης στο Κίεβο, εξελέγη μέλος της Γ΄ Κρατικής Δούμας. Ήταν μέλος της μετριοπαθούς παράταξης, από την 3η σύνοδο - της ρωσικής εθνικής παράταξης. Διετέλεσε πρόεδρος της διοικητικής επιτροπής, αναπληρωτής πρόεδρος των επιτροπών επικοινωνιών και αστικών υποθέσεων, καθώς και μέλος των επιτροπών: προϋπολογισμού, εμπορίου και βιομηχανίας.
Ήταν παντρεμένος. Η τύχη του μετά το 1917 είναι άγνωστη.
Βιβλιογραφία
Κατηγορία:Δήμαρχοι Κιέβου
Άννα Μαρία του Μεκλεμβούργου-Σβερίν
H Άννα-Μαρία, γερμ. Anna-Maria von Mecklenburg-Schwerin (1 Ιουλίου 1627 - 11 Δεκεμβρίου 1669) από τον Οίκο του Μεκλεμβούργου ήταν κόρη του δούκα του Μεκλεμβούργου-Σβερίν και με τον γάμο της έγινε δούκισσα της Σαξονίας-Βάισενφελς.
Βιογραφία
Ήταν η δεύτερη κόρη του Αδόλφου-Φρειδερίκου Α΄ δούκα του Μεκλεμβούργου και της Άννας-Μαρίας των Σίρκσενα, κόρης του Έννο Γ΄ κόμη της Ανατολικής Φρισίας.
Οικογένεια
Παντρεύτηκε το 1647 τον Αύγουστο δούκα της Σαξονίας-Βάισενφελς και είχε τέκνα:
Πηγές
Κατηγορία:Οίκος του Μεκλεμβούργου Κατηγορία:Γερμανίδες δούκισσες
Μάιος 1940: Η μεγάλη φυγή (ταινία, 2015)
Μάιος 1940: Η μεγάλη φυγή (πρωτότυπος τίτλος: En mai, fais ce qu'il te plaît) είναι γαλλική πολεμική δραματική ταινία του 2015 σε σκηνοθεσία Κριστιάν Καριόν. Πρωταγωνιστούν οι Άουγκουστ Ντιλ και Ολιβιέ Γκουρμέ. Η μουσική επένδυση είναι του Ένιο Μορικόνε.
Η ταινία βασίζεται στην Έξοδο του 1940 στη Γαλλία, στην αρχή της μάχης της Γαλλίας, όταν οκτώ εκατομμύρια άμαχοι έφυγαν από τα σπίτια τους από το Βέλγιο, την Ολλανδία και τον βορρά της Γαλλίας για να εγκατασταθούν σε ασφαλέστερες περιοχές, μπροστά στον κίνδυνο από την εισβολή των γερμανικών στρατευμάτων.
Υπόθεση
Στις 10 Μαΐου 1940, τα γερμανικά στρατεύματα εισβάλλουν στο Βέλγιο και τη Γαλλία μέσω των Αρδεννών. Φοβισμένοι από την προέλαση του εχθρού, οι κάτοικοι του μικρού χωριού Λεμπυκιέρ στο Πα-ντε-Καλαί αποφασίζουν, έπειτα από συστάσεις της νομαρχίας, να εγκαταλείψουν τα πάντα και να φύγουν προς τα ανατολικά, στη Διέππη.
Ανάμεσά τους είναι ο Πωλ, ο δήμαρχος του χωριού. Ηγείται της ομάδας, επιδιώκοντας να διατηρήσει κάποια τάξη στην πορεία τους. Η Μαντώ, η σύζυγός του, προσπαθεί να τους ενθαρρύνει οργανώνοντας ακόμη και μια μικρή υπαίθρια γιορτή με μουσική, πριν η πορεία πάρει δραματική τροπή μετά από βομβαρδισμό γερμανικών αεροπλάνων.
Η Σουζάν, η νεαρή δασκάλα του χωριού, έχει πάρει υπό την προστασία της τον Μαξ, ένα 8χρονο αγόρι, που είχε εγκατασταθεί στο χωριό λίγο καιρό πριν με τον πατέρα του Χανς, αντιφρονούντα αυτοεξόριστο Γερμανό. Το παιδί είναι μόνο του επειδή ο Χανς, δηλώνοντας ψεύτικη ταυτότητα, είχε συλληφθεί ως πράκτορας μετά την κήρυξη του πολέμου και βρισκόταν στη φυλακή στο Αράς.
Καθώς οι Γερμανοί πλησιάζουν, οι έγκλειστοι απελευθερώνονται από τη φυλακή και εγκαταλείπονται στην έρημη πόλη. Ο Χανς καταφέρνει να φύγει από την πόλη, μαζί με έναν Σκωτσέζο αξιωματικό, τον Πέρσι, του οποίου ολόκληρη η μονάδα σκοτώθηκε από γερμανικά πυρά. Αυτοί τα δύο θα ταξιδέψουν μαζί. Ο Χανς προσπαθεί να βρει τον γιο του που έφυγε από το χωριό, και ο Πέρσι προσπαθεί να φτάσει στη θάλασσα για να βρει μια βάρκα και να επιστρέψει στην Αγγλία.
Παραπομπές
Κατηγορία:Ταινίες του 2015 Κατηγορία:Γαλλικές ταινίες Κατηγορία:Γαλλικές ιστορικές ταινίες Κατηγορία:Ταινίες Β΄ Παγκοσμίου Πολέμου Κατηγορία:Πολεμικές ταινίες βασισμένες σε πραγματικά γεγονότα
Σπαθαροκανδιδάτος
μικρογραφία|400εσ|Σφραγίδα του Νικήτα, σπαθαροκανδιδάτου και [[Χαρτουλάριος|χαρτουλαρίου των Κιβυρραιωτών (10ος/11ος αι.). Επιγρ.: + Κ[ΥΡΙ]Ε ΒΟΗΘΕΙ ΤΩ ΣΩ ΔΟΥΛΩ / ΝΗΚΗΤ Β CΠΑΘ'ΚΑΝΔ' S ΧΑΡΤΟΥΛ ΤΟΥ ΘΕΜΑΤ' ΤΩΝ ΚΥΒΕΝ.]]
Ο Σπαθαροκανδιδάτος, που λατινοποιήθηκε ως spatharocandidatus, ήταν μια μεσαίας τάξης βυζαντινή αυλική διάκριση, που χρησιμοποιήθηκε τον 7ο–11ο αι.
Ιστορία
Ο τίτλος δημιουργήθηκε ως σύνθεση των τίτλων σπαθάριος και κανδιδάτος, που ήταν και οι δύο τύποι φρουρών του παλατιού τον 4ο–6ο αι. Οι παλαιότερες αναφορές στον τίτλο γίνονται στην Ιστορία του Σεβεού και σε μια επιστολή του πάπα Γρηγορίου Β΄ προς τον Αυτοκράτορα Λέοντα Γ΄ τον Ίσαυρο (βασ. 717–741). Ο Τζον Μπ. Μπιούρυ αποδέχτηκε ότι η δημιουργία του τίτλου έγινε στις αρχές του 7ου αι., αλλά ο τίτλος πιστοποιείται ξεκάθαρα μόνο από τις αρχές του 9ου αι. και μετά. Στους καταλόγους της προτεραιότητας αξιωμάτων του 9ου αι. (Τακτικά), η διάκριση κατατάσσεται κάτω από αυτή του δισύπατου και επάνω από αυτή του σπαθάριου, μεταξύ των διακρίσεων που προορίζονται για «γενειοφόρους άνδρες» (barbatus, δηλ. μη ευνούχους). Το χαρακτηριστικό διακριτικό του (βραβείον) ήταν μια χρυσή αλυσίδα (μανιάκιον), που φοριόταν γύρω από το στήθος.
Η διάκριση δεν διδόταν σε ευνούχους, για τους οποίους η αντίστοιχη διάκριση ήταν του σπαθαροκουβικουλαρίου. Κρίνοντας από σιγιλλογραφικά στοιχεία, η διάκριση συνδέθηκε κυρίως με μεσαίου επιπέδου βαθμούς, όπως οι νοτάριοι (συμβολαιογράφοι) και οι κατώτεροι δικαστές. Στους καταλόγους των αξιωμάτων που είναι γνωστά ως Τακτικά, η διάκριση αντιστοιχεί σε συγκεκριμένες θέσεις στην κατώτερη βαθμίδα της ανώτερης πολιτικής και στρατιωτικής ιεραρχίας, όπως αυτές του ασηκρήτου (ανώτερου γραμματέα), των κλεισουράρχη (διοικητή συνοριακής περιφέρειας), τοποτηρητού ενός τάγματος ή τουρμάρχης ενός θέματος (διοικητή περιοχής). Η τελευταία επιβεβαιωμένη αναφορά του τίτλου είναι το 1094 και αποσύρθηκε από τη χρήση το αργότερο τον 12ο αι.
Πηγές
Κατηγορία:Βυζαντινοί αυλικοί τίτλοι
Ανάστροφος πίνακας
Στην γραμμική άλγεβρα, ο ανάστροφος πίνακας A^T ενός πίνακα A δίνεται από την αντανάκλαση των στοιχείων ως προς την κύρια διαγώνιο του πίνακα. Πιο συγκεκριμένα, για έναν n \times m πίνακα A ο ανάστροφός του είναι ο m \times n πίνακας A^T, με για κάθε  και.
Στην γενική περίπτωση:
Ιδιότητες
Θεωρώντας το στοιχείο στην i-οστή γραμμή και j-οστή στήλη έχουμε Επομένως, τα στοιχεία των δύο πινάκων είναι ίσα και έτσι (A^T)^T = A.
Θα δείξουμε ότι τα στοιχείο στην i-οστή γραμμή και j-οστή στήλη των δύο μελών είναι ίσα: και αντίστοιχα Συνεπώς, η αναστροφή ενός πίνακα είναι γραμμικός μετασχηματισμός.
Έστω ότι ο πίνακας A έχει διαστάσεις n \times k και ο πίνακας B έχει k \times m. Θα αποδείξουμε ότι τα στοιχεία των πινάκων των δύο μελών είναι ίσα. Για το στοιχείο στην i-οστή γραμμή και j-οστή στήλη, ισχύει ότι Άρα τα δύο στοιχεία είναι ίσα και επομένως.
Από τον ορισμό του αντίστροφου πίνακα A^{-1}, έχουμε ότι όπου I είναι ο ταυτοτικός πίνακας. Αφού I^T = I παίρνοντας τον ανάστροφο των δύο μελών, έχουμε ότι Συνεπώς, ο (A^{-1})^T είναι ο αντίστροφος του A^T, δηλαδή.
Έστω ότι ο πίνακας A έχει διαστάσεις n \times n. Από τον ορισμό του ίχνους,
Παραπομπές
Κατηγορία:Γραμμική άλγεβρα
Αντιόξινα
μικρογραφία|300px|Αντιόξινα δισκία του [[Ανθρακικό ασβέστιο|ανθρακικού ασβεστίου]] Ο όρος αντιόξινα (αγγλ. antacids) αναφέρεται κατά βάση σε κάθε αλκαλική ένωση που εξουδετερώνει την οξύτητα του στομάχου (βλ. εξουδετερωτικά της γαστρικής έκκρισης) και χρησιμοποιείται για την ανακούφιση της καούρας, της δυσπεψίας ή/και των στομαχικών διαταραχών. Ορισμένα αντιόξινα έχουν χρησιμοποιηθεί και για τη θεραπεία της δυσκοιλιότητας και της διάρροιας.
Ιατρικές χρήσεις
Τα αντιόξινα είναι διαθέσιμα χωρίς ιατρική συνταγή και λαμβάνονται από το στόμα για να ανακουφίσουν γρήγορα την περιστασιακή καούρα (κάψιμο), το κύριο σύμπτωμα της γαστροοισοφαγικής παλινδρόμησης και της δυσπεψίας.
Η θεραπεία μόνο με αντιόξινα είναι συμπτωματική και δικαιολογείται μόνο για μικρά συμπτώματα. Οι εναλλακτικές χρήσεις των αντιόξινων περιλαμβάνουν τη δυσκοιλιότητα, τη διάρροια, την υπερφωσφαταιμία και την αλκαλοποίηση των ούρων.
Ορισμένα αντιόξινα χρησιμοποιούνται επίσης ως συμπληρωματικά στη θεραπεία αντικατάστασης παγκρεατικών ενζύμων στη θεραπεία της παγκρεατικής ανεπάρκειας.
Τα μη σωματιδιακά αντιόξινα (π.χ. κιτρικό νάτριο) αυξάνουν το γαστρικό pH με μικρή ή καθόλου επίδραση στον γαστρικό όγκο, και ως εκ τούτου, μπορεί να παρατηρηθεί κάποια περιορισμένη χρήση στις προεγχειρητικές διαδικασίες. Το κιτρικό νάτριο θα πρέπει να χορηγείται εντός 1 ώρας από την επέμβαση για να είναι το πιο αποτελεσματικό.
Παρενέργειες
Τα συμβατικά αναβράζοντα δισκία περιέχουν σημαντική ποσότητα νατρίου και σχετίζονται με αυξημένες πιθανότητες ανεπιθύμητων καρδιαγγειακών επεισοδίων σύμφωνα με μελέτη του 2013.
Μελέτες in vitro έχουν διαπιστώσει πιθανότητα εμφάνισης ανάκαμψης οξέος λόγω υπερβολικής χρήσης αντιόξινων, ωστόσο, η σημασία αυτού του ευρήματος έχει τεθεί υπό αμφισβήτηση.
Ιδιότητες
Όταν παράγεται υπερβολική ποσότητα οξέος στο στομάχι, ο φυσικός βλεννογόνος φραγμός που προστατεύει την επένδυση του στομάχου μπορεί να υποβαθμιστεί, οδηγώντας σε πόνο και ερεθισμό.
Υπάρχει επίσης πιθανότητα για την ανάπτυξη παλινδρόμησης οξέος, η οποία μπορεί να προκαλέσει πόνο και βλάβη στον οισοφάγο. Τα αντιόξινα περιέχουν αλκαλικά ιόντα που εξουδετερώνουν χημικά το γαστρικό οξύ του στομάχου, μειώνοντας τη βλάβη στο βλεννογόνο του στομάχου και τον οισοφάγο και ανακουφίζοντας από τον (οξύ) πόνο. Ορισμένα αντιόξινα αναστέλλουν επίσης την πεψίνη, ένα ένζυμο που μπορεί να βλάψει τον οισοφάγο στην παλινδρόμηση οξέος.
Τα αντιόξινα δεν αναστέλλουν άμεσα την έκκριση οξέος και, ως εκ τούτου, διαφέρουν από τα φάρμακα που μειώνουν το οξύ, όπως οι ανταγωνιστές των υποδοχέων Η2 ή οι αναστολείς της αντλίας πρωτονίων. Τα αντιόξινα δεν δύναται να θανατώσουν το βακτήριο Helicobacter pylori, το οποίο προκαλεί τα περισσότερα έλκη.
Αλληλεπιδράσεις
μικρογραφία|300px|Δομική απεικόνιση της [[Χηλικοποίηση|χηλίωσης μετάλλου τετρακυκλίνης, όπου το "Μ" είναι ένα μέταλλο όπως αυτά που απαντώνται στα αντιόξινα]] Τα αντιόξινα είναι γνωστό ότι αλληλεπιδρούν με πολλά από του στόματος φάρμακα, συμπεριλαμβανομένων των αντιβιοτικών, φθοριοκινολόνης και τετρακυκλίνης, σιδήρου, ιτρακοναζόλης και πρεδνιζόνης.
Η χηλίωση μετάλλων είναι υπεύθυνη για ορισμένες από αυτές τις αλληλεπιδράσεις (π.χ. φθοροκινολόνες, τετρακυκλίνες), που οδηγεί σε μειωμένη απορρόφηση του χηλικού φαρμάκου. Ορισμένες αλληλεπιδράσεις μπορεί να οφείλονται στην αύξηση του pH που παρατηρείται στο στομάχι μετά από κατάποση αντιόξινων, που οδηγεί σε αυξημένη απορρόφηση ασθενών οξέων και μειωμένη απορρόφηση ασθενών βάσεων.
Τα αντιόξινα προκαλούν επίσης αύξηση του pH των ούρων (αλκαλοποίηση), η οποία μπορεί να προκαλέσει αυξημένες συγκεντρώσεις ασθενών βάσεων στο αίμα και αυξημένη απέκκριση ασθενών οξέων.
Μια προτεινόμενη μέθοδος για τον μετριασμό των επιπτώσεων της οξύτητας του στομάχου και της χηλίωσης στην απορρόφηση του φαρμάκου είναι να περιοριστεί η χορήγηση αντιόξινων με φάρμακα που αλληλεπιδρούν, ωστόσο, αυτή η μέθοδος δεν έχει μελετηθεί επαρκώς για φάρμακα που επηρεάζονται από την αλκαλοποίηση των ούρων.
Υπάρχουν ανησυχίες σχετικά με τις αλληλεπιδράσεις μεταξύ των δισκίων καθυστερημένης αποδέσμευσης και των αντιόξινων, καθώς τα αντιόξινα μπορεί να αυξήσουν το pH του στομάχου σε σημείο στο οποίο η επικάλυψη του δισκίου καθυστερημένης αποδέσμευσης να διαλυθεί, οδηγώντας σε υποβάθμιση του φαρμάκου εάν είναι ευαίσθητο στο pH.
Χημική σύνθεση
Τα αντιόξινα μπορούν να παρασκευαστούν με άλλα δραστικά συστατικά, όπως την σιμεθικόνη για τον έλεγχο του αερίου ή το αλγινικό οξύ για να λειτουργήσει ως φυσικός φραγμός στο οξύ.
Υγρά
Τα κοινά υγρά παρασκευάσματα περιλαμβάνουν γάλα μαγνησίας και συνδυασμούς μαγνησίου και αλουμινίου. Ένα πιθανό πλεονέκτημα της χρήσης ενός υγρού παρασκευάσματος -έναντι ενός δισκίου- είναι ότι τα υγρά μπορεί να παρέχουν ταχύτερη ανακούφιση, ωστόσο, αυτό μπορεί να συμπίπτει με μικρότερη διάρκεια δράσης.
Μασώμενα δισκία
Τα μασώμενα δισκία είναι μία από τις πιο κοινές μορφές αντιόξινων και είναι άμεσα διαθέσιμα χωρίς ιατρική συνταγή.
Μόλις φτάσει στο στομάχι, η σκόνη του δισκίου θα διαλυθεί στο οξύ του στομάχου, επιτρέποντας στα κατιόντα να απελευθερωθούν και να εξουδετερώσουν το υπερβολικό οξύ του στομάχου. Τα κοινά άλατα που διατίθενται σε μορφή δισκίων περιλαμβάνουν αυτά του ασβεστίου, του μαγνησίου, του αλουμινίου και του νατρίου.
Μερικά κοινά φαρμακευτικά προϊόντα είναι, τα Tums, τα μασώμενα δισκία Gaviscon και τα μασώμενα δισκία Maalox.
Αναβράζοντα δισκία
Τα αναβράζοντα δισκία είναι ταμπλέτες που έχουν σχεδιαστεί για να διαλύονται στο νερό και στη συνέχεια να απελευθερώνουν διοξείδιο του άνθρακα.
Τα κοινά συστατικά περιλαμβάνουν το κιτρικό οξύ και το διττανθρακικό νάτριο, τα οποία αντιδρούν όταν έρχονται σε επαφή με το νερό και παράγουν διοξείδιο του άνθρακα.
Τα αναβράζοντα αντιόξινα μπορεί επίσης να περιέχουν ασπιρίνη, ανθρακικό νάτριο ή τρυγικό οξύ. Αυτά που περιέχουν ασπιρίνη μπορεί να προκαλέσουν περαιτέρω γαστρικό ερεθισμό και έλκος λόγω των επιδράσεων της ασπιρίνης στον βλεννογόνο του στομάχου.
Οι κοινές μάρκες τέτοιων δισκίων περιλαμβάνουν τα Alka-Seltzer, Gaviscon και Eno.
Γιάνα Φραντσίσκα Πολ
Η Γιάνα Φραντσίσκα Πολ (γερμ.: Jana Franziska Poll, 7 Μαΐου 1988, Μέπεν) είναι Γερμανίδα διεθνής αθλήτρια πετοσφαίρισης, η οποία αγωνίζεται με τη φανέλα της Αλιάντς Στουτγάρδης στο Πρωτάθλημα Γερμανίας ως ακραία.
Καριέρα
Η Γιάνα Φραντσίσκα Πολ γεννήθηκε το 1988 στο Μέπεν της Γερμανίας. Ξεκίνησε την ασχολία της με την πετοσφαίριση το 1997 σε ηλικία εννέα ετών, εγγραφόμενη στις ακαδημίες της Ουνιόν Μέπεν, ομάδα της γενέτειράς της. Το 2005 μεταπήδησε στην Ουνιόν Έμλιχαϊμ, που αγωνιζόταν στη 2ης κατηγορία της Γερμανίας. Στο Έμλιχαϊμ παρέμεινε για τρία χρόνια την ίια περίοδο ολοκλήρωσε τις σπουδές της ως νοσοκόμα. Το 2008 μεταγράφηκε στην Αλεμάνια Άαχεν, ομάδα 1ης κατηγορίας της Γερμανίας, μιας και στο Άαχεν βρήκε μια θέση ως εκπαιδευόμενη νοσοκόμα. Την περίοδο 2012-13, η Γιάνα Φραντσίσκα Πολ, αγωνίσηκε με τα χρώματα της Ρότε Ράμπεν του Βίλσμπιμπουργκ και το Καλοκαίρι του 2013 έκανε το μεγάλο άλμα για την επί τρία συνεχή έτη πρωταθλήτρια Γερμανίας Σ.Κ. Σβέριν. Όμως έχει την ατυχία να πετύχει την Σβερίν στην πτώση της και στην άνοδο της Δρέσδης. Έτσι δεν καταφέρνει να κατακτήσει κάποιο τίτλο στα δύο χρόνια που έμεινε στην ομάδα, και το 2015 ταξιεύει για τη Φίσμπεκ Αμβούργου. Το Καλοκαίρι του 2016 η Πολ ξενιτεύεται για πρώτη φορά, ερχόμενη στην Ελλάδα για λογαριασμό του πολυνίκη Παναθηναϊκού Α.Ο., όπου παραμένει για ένα χρόνο. Μετά τη λήξη του συμβολαίου της το 2017, κάνει ένα άλλο μεγάλο άλμα προς τον Ολυμπιακό Πειραιώς, που κυριαρχεί τα τελευταία χρόνια στην Ελλάδα και προσπαθεί να καθιερωθεί και στην Ευρώπη στο χώρο της γυναικείας πετοσφαίρισης. Στην ομάδα του Πειραιά η Πολ συναντά τη συμπαίκτριά της στη Σ.Κ. Σβερίν και στην Εθνική Γερμανίας Σάσκια Χίπε.
Με τον Ολυμπιακό η Πολ κατακτά τους πρώτους τίτλους στην καριέρα της· αρχικά το Κύπελλο Ελλάδας 2018 και τον Απρίλιο του ίδιου έτους το Ευρωπαϊκό Κύπελλο Θριάμβου (Τσάλεντζ Καπ), πρώτου ευρωπαϊκού τίτλου για την ελληνική γυναικεία πετοσφαίριση. Η συμβολή της στην μεγαλειώδη επιτυχία της πειραιώτικης ομάδας φαίνεται και από την κατάκτηση της δεύτερης θέσης τόσο στους συνολικούς πόντους με 149, όσο και στους πόντους από επίθεση με 119 στη συνολική διοργάνωση, και στις δύο περιπτώσεις πίσω από τη συμπατριώτισσα και συμπαίκτριά της Σάσκια Χίπε που είχε 207 και 173 αντίστοιχα. Οι τίτλοι της Πολ στην Ελλάδα ολοκληρώνονται με το Πρωτάθλημα 2017-18, το οποίο η ομάδα του Ολυμπιακού το κατέκτησε αήττητη, αφού οικογενειακοί λόγοι την ανάγκασαν να επιστρέψει στη Γερμανία. Έτσι αποδέχτηκε την πρόσκληση του Έλληνα προπονητή της Αλιάντς Στουτγάρδης και πρώην ερυθρόλευκου πετοσφαιριστή Γιάννη Αθανασόπουλου, που από καιρό την ήθελε στην ομάδα του, και εντάχθηκε στο δυναμικό της γερμανικής ομάδας.
Διεθνής καριέρα
Το 2013 και ενώ είχε ήδη είχε αρκετές συμμετοχές με τις μικρότερες εθνικές ομάδες, καλείται στην Εθνική Γυναικών της Γερμανίας, με την οποία συμμετέχει στους προκριματικούς τις Ευρωπαϊκής Λίγκας της ίδιας χρονιάς και στους τελικούς του Πανευρωπαϊκού του 2013, που διεξήχθη στη Γερμανία και Ελβετία, όπου κατακτά το Ασημένιο Μετάλλιο. Οι επιτυχίες με την Εθνική Ομάδα της πατρίδας της συνεχίζονται, καθώς το 2014 η Γερμανία καταλαμβάνει τη 2η θέση στην Ευρωπαϊκή Λίγκα και το 2017 προκρίνεται για τους τελικούς του Παγκοσμίου Πρωταθλήματος 2018.
Η Πολ είχε 60 συμμετοχές μεχρι τον Ιούνιο του 2018 με το αντιπροσωπευτικό συγκρότημα της χώρας της.
Διεθνείς διοργανώσεις
'''Ευρωπαϊκό Κύπελλο Θριάμβου (Τσάλεντζ Καπ)
Εθνικά Πρωταθλήματα
1 Πρωτάθλημα Ελλάδας
Εθνικά Κύπελλα
'''1 Κύπελλο Ελλάδας
Πηγές
Κατηγορία:Γερμανοί πετοσφαιριστές Κατηγορία:Πετοσφαιρίστριες ΠΑΟ Κατηγορία:Πετοσφαιρίστριες ΟΣΦΠ
Κυβέρνηση Αλέξανδρου Ζαΐμη 1927
Η Κυβέρνηση Αλέξανδρου Ζαΐμη 1927 (Αύγουστος 1927 - Φεβρουάριος 1928) - η δεύτερη συνεχόμενη κυβέρνηση Ζαΐμη σχηματίστηκε στις 17 Αυγούστου 1927, όταν λύθηκε η υπουργική κρίση που διέλυσε την προηγούμενη κυβέρνηση. Μετά την αποχώρηση των μελών του Λαϊκού κόμματος από την οικουμενική κυβέρνηση, εξαιτίας της διαφωνίας τους με την πολιτική του υπουργού Οικονομικών Γεώργιου Καφαντάρη, οι πολιτικοί αρχηγοί αποφάσισαν να συνεχίσουν την κυβέρνηση συνεργασίας χωρίς το Λαϊκό κόμμα. Η κυβέρνηση, που δεν ήταν πλέον οικουμενική, εξακολουθούσε ωστόσο, - με το Κόμμα των Ελευθεροφρόνων - να αντιπροσωπεύει τις κυριότερες παρατάξεις της πολιτικής ζωής της χώρας. Η κυβέρνηση, πράγματι, πήρε ψήφο εμπιστοσύνης από τη Βουλή, στις 22 Αυγούστου, με 159 υπέρ.
Το Φεβρουάριο του 1928, η διαφωνία Παπαναστασίου - Μεταξά οδήγησε σε μια ακόμη παραίτηση της κυβέρνησης. Συγκεκριμένα, στο υπουργικό συμβούλιο της 3ης Φεβρουαρίου, ο Αλέξανδρος Παπαναστασίου διαφώνησε με τον τρόπο που χειρίστηκε τις συμβάσεις οδοποιίας ο αρμόδιος υπουργός, Ιωάννης Μεταξάς. Αν και έγιναν προσπάθειες να βρεθεί μια μέση λύση, η επιμονή του Μεταξά να μη συνεργασθεί, πλέον, με το κόμμα της Δημοκρατικής Ένωσης προκάλεσε αγεφύρωτη ρήξη. Ο Πρόεδρος της Δημοκρατίας, μετά την παραίτηση Ζαΐμη, έδωσε την εντολή σχηματισμού κυβέρνησης στο Γεώργιο Καφαντάρη. Μετά από διαβουλεύσεις με τους Μιχαλακόπουλο και Μεταξά, και αφού κανείς δεν ήθελε να προσφύγουν στη λαϊκή ετυμηγορία, οι τρεις αρχηγοί αποφάσισαν να συνεχίσουν την κυβέρνηση συνεργασίας χωρίς τη Δημοκρατική Ένωση. Ωστόσο, η διαφωνία για τις συμβάσεις οδοποιίας δεν ήταν παρά ένα τυχαίο επεισόδιο που ήρθε να αποκαλύψει την ουσιαστική διάσταση απόψεων μεταξύ των πολιτικών θέσεων του Μεταξά και του Παπαναστασίου: Όπως έγραψε η εφημερίδα Εμπρός στο ρεπορτάζ εκείνων των ημερών :'' «...ο κ. Μεταξάς..αδυνατεί να συνεργασθή με τον κ. Παπαναστασίου λόγω της αριστεριζούσης (κομμουνιστικής) πολιτικής την οποία ούτος τηρεί έναντι των κοινωνικών και πολιτικών ζητημάτων...»''
Αναφορές
1927 1 Κατηγορία:1927 Κατηγορία:1928
Σοφία της Σαξονίας-Βάισενφελς (1654-1724)
H Σοφία, γερμ. Sophia von Sachsen-Weissenfels (23 Ιουνίου 1654 - 31 Μαρτίου 1724) από τον Οίκο των Βέττιν ήταν κόρη του δούκα της Σαξονίας-Βάισενφελς και με τον γάμο της έγινε πριγκίπισσα του Άνχαλτ-Τσερμπστ.
Βιογραφία
Ήταν η τρίτη κόρη του Αυγούστου δούκα της Σαξονίας-Βάισενφελς και της Άννας-Μαρίας, κόρης του Αδόλφου-Φρειδερίκου Α΄ δούκα του Μεκλεμβούργου.
Οικογένεια
Παντρεύτηκε το 1676 τον Κάρολο πρίγκιπα του Άνχαλτ-Τσερμπστ και είχε τέκνα:
Παραπομπές
Κατηγορία:Οίκος των Βέττιν
Αντρέ Κάρσον
Ο Αντρέ Κάρσον (αγγλικά: André Carson, 16 Οκτωβρίου 1974), είναι Αμερικανός πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 7η περιφέρεια της Ιντιάνα από τον Μάρτιο του 2008. Είναι μέλος του Δημοκρατικού Κόμματος.
Προηγουμένως, υπηρέτησε ως Μέλος του Δημοτικού Συμβουλίου της Ιντιανάπολις για την 15η συνοικία, από το 2007 έως το 2008.
Εξελέγη πρώτη φορά στη Βουλή των Αντιπροσώπων σε ειδική εκλογή που πραγματοποιήθηκε τον Μάρτιο του 2008, λαμβάνοντας το 54% των ψήφων. Η περιφέρεια του Κάρσον, περιλαμβάνει το μεγαλύτερο μέρος της Ιντιανάπολις και μεγάλο μέρος από την κομητεία Μάριον. Είναι ο δεύτερος μουσουλμάνος που εκλέχθηκε στο Κογκρέσο των Ηνωμένων Πολιτειών, μετά από τον Κιθ Έλισον από την Μινεσότα.
Βιογραφία
Ο Αντρέ Κάρσον, γεννήθηκε τον Οκτώβριο του 1974 στην Ιντιανάπολη, όπου και μεγάλωσε. Αποφοίτησε από το Λύκειο "Arsenal Technical High School" της Ιντιανάπολις το 1992. Σπούδασε Ποινική Δικαιοσύνη και Διοίκηση στο Πανεπιστήμιο Κονκόρντια Ουισκόνσιν, απ'όπου έλαβε πτυχίο (BA) το 2003. Πραγματοποίησε μεταπτυχιακές σπουδές στην Διοίκηση Επιχειρήσεων στο Πανεπιστήμιο Γουέσλιαν της Ιντιάνα, και έλαβε μεταπτυχιακό δίπλωμα (MS) το 2005.
Στη δεκαετία του 1990, ασπάστηκε το Ισλάμ. Προηγουμένως, ήταν βαπτιστής.
Εξωτερικοί σύνδεσμοι
Κατηγορία:Μέλη της Βουλής των Αντιπροσώπων (ΗΠΑ) Κατηγορία:Ιντιάνα Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Μουσουλμάνοι __ΕΥΡΕΤΗΡΙΟ__
Κίναν Έβανς
Ο Κίναν Έβανς (Ρίτσαρντσον, 23 Αυγούστου 1996) είναι Αμερικανός επαγγελματίας καλαθοσφαιριστής. Με ύψος 1.91 μ. αγωνίζεται ως πόιντ γκαρντ στην Ζάλγκιρις Κάουνας του Πρωταθλήματος Λιθουανίας και της Ευρωλίγκα. Έπαιξε κολεγιακό μπάσκετ στο Τεχνολογικό Πανεπιστήμιο του Τέξας.
Κολεγιακή σταδιοδρομία
Ως πόιντ γκαρντ 1,91 μέτρων, ο Έβανς πρωταγωνίστησε στο Λύκειο Λόιντ Β. Μπέρκνερ στο Ρίτσαρντσον του Τέξας και δεσμεύτηκε στο Τέξας Τεκ να παίξει υπό τον προπονητή Τάμπι Σμιθ. Όταν ο Σμιθ άφησε το Τέξας Τεκ για να γίνει επικεφαλής προπονητής στο Μέμφις, ο Έβανς έμεινε για να παίξει υπό τον Κρις Μπίαρντ, τον αντικαταστάτη του Σμιθ.
Ως τριτοετής, ο Έβανς είχε μέσο όρο 15,4 πόντους και 3 ασίστ ανά παιχνίδι και επιλέχτηκε στην Τρίτη Ομάδα της Διάσκεψης Μπιγκ 12 για την περίοδο 2016–17.
Ως ανώτερος τη χρονιά 2017–18, ο Έβανς αναδείχθηκε ως η κύρια επιλογή σκοραρίσματος για τους Ρεντ Ρέιντερς και τους οδήγησε στην πρώτη δεκάδα κατά τη διάρκεια της αγωνιστικής περιόδου. Πέτυχε ένα από τα πιο αξιομνημόνευτα καλάθια της χρονιάς των Ρεντ Ρέιντερς καθώς πέτυχε το νικητήριο καλάθι του αγώνα απέναντι στον πολιτειακό βασικό αντίπαλό του, το Τέξας, τον Φεβρουάριο, σε ένα παιχνίδι όπου σημείωσε 38 πόντους, κορυφαίο στην σταδιοδρομία του. Ο Έβανς συμπεριλήφθηκε στους καταλόγους παρακολούθησης της τελευταίας χρονιάς για το Ξύλινο Βραβείο και το Βραβείο Μπομπ Κούζι.
Ντελάγουερ Μπλου Κόουτς (2019)
Στις 22 Ιανουαρίου 2019, ο Έβανς ανταλλάχθηκε στους Ντελάγουερ Μπλου Κόουτς μαζί με τα δικαιώματα του Κρις Χόρτον σε αντάλλαγμα για τα δικαιώματα των Σόουν Λονγκ και Ντεβόντρικ Ουόκερ.
Ιγκοκέα (2019-2020)
Στις 26 Ιουλίου 2019, ο Έβανς υπέγραψε μονοετές συμβόλαιο για την Ιγκοκέα του Αδριατικού Πρωταθλήματος.
Μακάμπι Τελ Αβίβ (2021-2022)
Στις 6 Ιουλίου 2021, υπέγραψε με τη Μακάμπι Τελ Αβίβ του Πρωταθλήματος Ισραήλ. Τη σεζόν 2021-22 σε 34 αγώνες Ευρωλίγκα μέτρησε 8,2 πόντους, 3,5 ασίστ και 2,5 ριμπάουντ.
Ζάλγκιρις Κάουνας (2022-σήμερα)
Στις 12 Ιουλίου 2022, ανακοινώθηκε από την Ζάλγκιρις Κάουνας μέχρι το 2024. Στις 23 Δεκεμβρίου 2022 κόντρα στην Μπάγερν μέτρησε 32 πόντους (6/6 δίποντα, 5/9 τρίποντα, 5/8 βολές), 4 ριμπάουντ, 4 ασίστ, 2 κλεψίματα και 39 βαθμούς στην αξιολόγηση σε 30:44′ και αναδείχτηκε για πρώτη φορά MVP της αγωνιστικής στην Ευρωλίγκα. Στις 5 Ιανουαρίου 2023 κόντρα στη Φενέρ υπέστη ρήξη αχιλλείου τένοντα και έχασε το υπόλοιπο της σεζόν 2022/23. Στην Ευρωλίγκα μέχρι τον τραυματισμό του μέτρησε 16.8 πόντους (56% στο δίποντο, 46% στο τρίποντο, 81% στις βολές), 3.3 ριμπάουντ, 3.9 ασίστ, 1 κλέψιμο και 18.4 μονάδες στο σύστημα αξιολόγησης ανά 27:48. Στις 19 Φεβρουαρίου 2023, κατέκτησε το Κύπελλο Λιθουανίας, αφού η Ζάλγκιρις νίκησε στον τελικό τη Γιόναβα 81-77. Στις 10 Ιουνίου 2023, κατέκτησε Πρωτάθλημα Λιθουανίας αφού η Ζάλγκιρις κέρδισε στη σειρά των τελικών την Ρίτας με 3-2.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές ΚΚ Ιγκοκέα Κατηγορία:Καλαθοσφαιριστές Γκραντ Ράπιντς Ντράιβ Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές λιθουανικών συλλόγων Κατηγορία:Καλαθοσφαιριστές Πρωταθλήματος Λιθουανίας
Μάρσια Κρος
Η Μάρσια Κρος (αγγλικά: Marcia Anne Cross) (25 Μαρτίου 1962) είναι Αμερικανίδα ηθοποιός. Πρωταγωνίστησε σε καθημερινές σαπουνόπερες όπως στις The Edge of Night, Another World και One Life to Live προτού μεταφερθεί στην primetime ζώνη της τηλεόρασης με έναν γκεστ ρόλο στο Knots Landing. Από το 1992 έως το 1997, πρωταγωνίστησε στο Melrose Place. Ενσάρκωσε την νοικοκυρά Bree Van de Kamp στην τηλεοπτική σειρά του ABC Νοικοκυρές σε Απόγνωση (2004-12), ρόλος για τον οποίο ήταν υποψήφια για τρεις Χρυσές Σφαίρες Καλύτερης Ηθοποιού σε Μιούζικαλ ή Κωμωδία και υποψήφια για βραβείο Έμμυ Καλύτερης Πρωταγωνίστριας σε Κωμική Σειρά. Είχε έναν γκεστ ρόλο ως η πρόεδρος Claire Haas στην σειρά του ABC Quantico.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Ντι Τζέι Τόμπσον
Ο Ντι Τζέι Τόμπσον (γεννήθηκε στις 2 Μαΐου 1985) είναι Αμερικανός επαγγελματίας καλαθοσφαιριστής. Έχει ύψος 1,74 μέτρων και παίζει στη θέση του πόιντ γκαρντ. Τελευταία έπαιξε για την Μπεστ Μπαλικεσίρ της 2ης Κατηγορίας Τουρκίας.
Ερασιτεχνική σταδιοδρομία
Ο Τόμπσον έπαιξε λυκειακό μπάσκετ του στο Ράλεϊ της Βόρειας Καρολίνας στο Λύκειο Λίσβιλ Ρόουντ και έπαιξε κολεγιακό μπάσκετ στο Πολιτειακό Πανεπιστήμιο Απαλάτσιαν, όπου είχε μέσους όρους σταδιοδρομίας 13,0 πόντους ανά παιχνίδι, 4,1 ασίστ ανά παιχνίδι και 2,8 ριμπάουντ ανά παιχνίδι. Στο τελευταίο έτος του κολεγίου, είχε κατά μέσο όρο 15,6 πόντους ανά αγώνα, 4,9 ασίστ ανά αγώνα και 3,3 ριμπάουντ ανά αγώνα. Οδήγησε τους Μάουντενιρς σε επίδοση 25-8, στον τίτλο Βορείου Ομίλου της Νότιας Διάσκεψης και σε μία προσφορά για το Εθνικό Τουρνουά Πρόσκλησης (NIT). Κατά τη διάρκεια του ανώτερου έτους του, η ομάδα του κατάφερε να κερδίσει το Κολέγιο Ντάβιντσον, το Πολιτειακό Πανεπιστήμιο Ουίτσιτα, το Πανεπιστήμιο της Βιρτζίνια, το Κοινοπολιτειακό Πανεπιστήμιο της Βιρτζίνια και το Πανεπιστήμιο Βάντερμπιλτ.
Εξωτερικοί σύνδεσμοι
Κατηγορία:Καλαθοσφαιριστές ΣΤΜ Λε Αβρ Κατηγορία:Πόιντ γκαρντ Κατηγορία:Καλαθοσφαιριστές ΚΚ Βλοτσλάβεκ Κατηγορία:Καλαθοσφαιριστές Ηλυσιακού Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Μπουγιουκτσεκμετσέ Μπάσκετμπολ Κατηγορία:Καλαθοσφαιριστές Μπεστ Μπαλικεσίρ Μ.Κ. Κατηγορία:Καλαθοσφαιριστές ΑΖΣ Κοσάλιν Κατηγορία:Καλαθοσφαιριστές Αντάλια Μπουγιουκσεχίρ Μπελεντιγέσι Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ
Μπρέντα Σονγκ
Η Μπρέντα Σονγκ (Brenda Song ; 27 Μαρτίου 1988) είναι Αμερικανίδα ηθοποιός. Ξεκίνησε την καριέρα της ως παιδί μοντέλο και τα πρώτα υποκριτικά έργα της περιλαμβάνουν ρόλους στις τηλεοπτικές σειρές Fudge (1995) και 100 Deeds for Eddie McDowd (1999). Μετά από αρκετές διαφημίσεις και τηλεοπτικούς ρόλους στα τέλη της δεκαετίας 1990, η Σονγκ εμφανίστηκε στην ταινία The Ultimate Christmas Present (2000) και κέρδισε το Young Artist Award για την ερμηνεία της. Το 2002, υπέγραψε συμβόλαιο με την Disney και πρωταγωνίστησε στην ταινία Get a Clue (2002). Είχε σημαντική συνεισφορά στο διαδίκτυο, όπως το να πρωταγωνιστήσει στις ταινίες Stuck in the Suburbs (2004), Wendy Wu: Homecoming Warrior (2006) και πολλές άλλες παραγωγές. Η Σονγκ ενσάρκωσε τον πρωταγωνιστικό ρόλο στην κωμική σειρά The Suite Life of Zack & Cody (2005-2008) και αργότερα πρωταγωνίστησε στην σειρά The Suite Life on Deck (2008-2011).
Πρώιμα χρόνια
Γεννήθηκε στην Καλιφόρνια από Ταϊλανδούς γονείς. Έχει δύο μικρότερα αδέλφια, τον Τίμι και τον Νέιθαν. Το 1994, η Σονγκ μετακόμισε στο Λος Άντζελες με τη μητέρα της για να ακολουθήσει καριέρα στην υποκριτική ενώ η υπόλοιπη οικογένεια τις ακολούθησε δύο χρόνια αργότερα. Ολοκλήρωσε την σχολική της εκπαίδευση με κατ' οίκον διδασκαλία κι έπειτα φοίτησε στο Πανεπιστήμιο της Καλιφόρνιας, Μπέρκλεϋ στο τμήμα ψυχολογίας.
Προσωπική ζωή
Από το 2010 μέχρι το 2017 υπήρξε ζευγάρι με τον μουσικό Τρέις Σάιρους (αδελφό της Μάιλι Σάιρους) ενώ το διάστημα 2011-2013 ήταν και αρραβωνιασμένοι. Από το 2017 είναι ζευγάρι με τον ηθοποιό Μακόλεϊ Κάλκιν και έχουν αποκτήσει έναν γιο, τον Ντακότα Σονγκ Κάλκιν (γενν. 5 Απριλίου 2021).
Εξωτερικοί σύνδεσμοι
Κατηγορία:Αμερικανίδες ηθοποιοί Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Σωτηρία Αλιμπέρτη
Η Αλιμπέρτη ίδρυσε σχολείο για κορίτσια στη Ρουμανία. Συνεργάστηκε με την Εφημερίδα των Γυναικών της Αθήνας. Ανέπτυξε παρόμοιες δραστηριότητες και στην Ελλάδα, την εποχή που η Καλλιρρόη Παρρέν ήταν πρόεδρος της Ένωσης Ελληνίδων Γυναικών. Το 1893 επέστρεψε στην Αθήνα, όπου ίδρυσε την Εργάνη Αθηνά και έγινε εκδότρια του λογοτεχνικού περιοδικού Πλειάδες.
Εξέδωσε μία σειρά ιστορικών βιβλίων κατόπιν πολύχρονης και επισταμένης έρευνας σε βιβλιογραφικές πηγές και αλληλογραφίες, όπως: "Αμαλία βασίλισσα της Ελλάδος" (1896), "Αμαλία βασίλισσα της Ελλάδος - Επιστολαί" (1916), "Αι Ηρωίδες της Ελληνικής Επαναστάσεως" (1930) και "Μαντώ Μαυρογένους" (1931). Τα δύο τελευταία βιβλία εκδόθηκαν μετά το θάνατό της, με την επιμέλεια των γιων της Γεώργιου και Σπυρίδωνος Αλιμπέρτη.
Περαιτέρω ανάγνωση
Κατηγορία:Έλληνες εκπαιδευτικοί Κατηγορία:Ελληνίδες φεμινίστριες
Άγιος Νικόλαος Κρανιδίου Αργολίδας
Ο  Άγιος Νικόλαος είναι οικισμός της δημοτικής κοινότητας και δημοτικής ενότητας (τέως δήμου) Κρανιδίου, του δήμου Ερμιονίδας, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην Ερμιονίδος του νομού Αργολίδος, στο γεωγραφικό διαμέρισμα Πελοποννήσου.
Γεωγραφία
Ο Άγιος Νικόλαος είναι παραθαλάσσιος οικισμός στο νοτιοδυτικό τμήμα του νομού Αργολίδας. Βρίσκεται κοντά στο ακρωτήριο Κόρακας του Αργολικού κόλπου και στο τέλος του παραλιακού δρόμου που ξεκινάει δυτικά από το Πόρτο Χέλι, σε μέσο σταθμικό υψόμετρο 10.
EudraLex
Το EudraLex (Αγγλ.: Eudralex) είναι η συλλογή κανόνων και κανονισμών που διέπουν τα φαρμακευτικά προϊόντα στην Ευρωπαϊκή Ένωση.
Τόμοι
Το EudraLex αποτελείται από 10 τόμους:
Εξωτερικοί Σύνδεσμοι
Κατηγορία:Δίκαιο της Ευρωπαϊκής Ένωσης
Άγιος Νικόλαος Κρανιδίου Αργολίδας
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στον δήμο Κρανιδίου του νομού Αργολίδος. Με το ΦΕΚ 87Α - 07/06/2010 ο οικισμός αποσπάστηκε από τον δήμο Κρανιδίου και προσαρτήθηκε στον δήμο Ερμιονίδας.
Πηγές
Κατηγορία:Χωριά του νομού Αργολίδας Κατηγορία:Δήμος Ερμιονίδας
Δορούφι Κρανιδίου Αργολίδας
Το Δορούφι είναι οικισμός στον δήμο Ερμιονίδας στο νομό Αργολίδας της περιφέρειας Πελοποννήσου στην Ελλάδα. Το χωριό υπάγεται στην δημοτική ενότητα Κρανιδίου και ήταν μέρος του δήμου Κρανιδίου το 1997 - 2010. Σήμερα υπάγεται στην κοινότητα Κρανιδίου.
Το 2001 είχε πληθυσμό 15 κατοίκων.
Κατηγορία:Χωριά του νομού Αργολίδας Κατηγορία:Δήμος Ερμιονίδας
Μπολέσλαφ Β΄ ο Φαλακρός
Ο Μπολέσλαφ Β΄ ο Φαλακρός, πολων. Bolesław II Łysy (π. 1220/5 - 26/31 Δεκεμβρίου 1278) από τον Οίκο των Πιαστ-Σιλεσίας ήταν υψηλός δούκας της Πολωνίας (1241) και δούκας της Σιλεσίας στο Βρότσλαφ (1241-48). Έπειτα το δουκάτο διαιρέθηκε μεταξύ αυτού και των αδελφών του, οπότε έλαβε τη Λεγκνίτσα (1248-78). Κατά την διακυβέρνησή του έγινε η 2η επιδρομή των Μογγόλων τον Νογκάι Χαν εναντίον της Πολωνίας.
Βιογραφία
Ήταν ο πρώτος γιος του Ερρίκου Β΄ δούκα του Βρότσλαβ και της Άννας των Πρεμυσλιδών, κόρης του Ότακαρ Α΄ της Βοημίας.
Οικογένεια
Νυμφεύτηκε το 1242 τη Χέντβιχ των Ασκάνια (απεβ. 1259), κόρη του Ερρίκου Α΄ κόμη του Άνχαλτ και είχε τέκνα:
Το 1261 ο Μπολέσλαφ Β΄ έκανε δεύτερο γάμο με την Ευφημία (Αλέντα ή Ιολάντα ή Αδελαΐδα π. 1245-1309), κόρη του Σάμπορ Β΄, δούκα της Πομερελίας. Όμως από το 1270 ζούσε με μία ερωμένη και η Ευφημία προσβεβλημένη επέστρεψε στην Πομερανία το 1275, οπότε ο γάμος τους θεωρήθηκε άκυρος.
Το 1277 ο Μπολέσλαφ Β΄ νυμφεύτηκε την ερωμένη του Σοφία του Ντυρν. Το 1278 ο Μπολέσλαφ Β΄ απεβίωσε και η Ευφημία ξαναγύρισε στη Σιλεσία.
Πηγές
Κατηγορία:Οίκος των Πιαστ-Σιλεσίας
Θυνί Αργολίδας
Το Θυνί είναι οικισμός στον δήμο Ερμιονίδας στο νομό Αργολίδας της περιφέρειας Πελοποννήσου στην Ελλάδα. Το χωριό υπάγεται στην δημοτική ενότητα Κρανιδίου και ήταν μέρος του δήμου Κρανιδίου το 1997 - 2010. Σήμερα υπάγεται στην κοινότητα Κρανιδίου.
Το 2001 είχε πληθυσμό 15 κατοίκων.
Κατηγορία:Χωριά του νομού Αργολίδας Κατηγορία:Δήμος Ερμιονίδας
Αλβέρτος της Βαυαρίας (1905-1996)
Ο Αλβέρτος (3 Μαΐου 1905 - 8 Ιουλίου 1996) από τον Οίκο των Βίττελσμπαχ ήταν δούκας, και τιτουλάριος βασιλιάς, της Βαυαρίας (1955-1996).
Βιογραφία
Ήταν ο μόνος (επιζήσας) γιος του Ρούπρεχτ διαδόχου της Βαυαρίας (γιου του Λουδοβίκου Γ΄ της Βαυαρίας) και της πρώτης συζύγου του Μαρίας-Γαβριέλας των Βίττελσμπαχ, κόρης του Καρόλου-Θεοδώρου δούκα στη Βαυαρία.
Βαπτίστηκε Αλβέρτος-Λεοπόλδος-Φερδινάνδος-Μιχαήλ. Με το τέλος του Α΄ Παγκοσμίου Πολέμου το 1918 ο Λουδοβίκος Γ΄ καθαιρέθηκε από βασιλιάς της Βαυαρίας και η οικογένεια του Αλβέρτου διέφυγε στο Τιρόλο της Αυστρίας. Πριν τον Β΄ Παγκόσμιο Πόλεμο η οικογένειά του αρνήθηκε να υποστηρίξει τους Ναζί στη Γερμανία· αυτό είχε σαν αποτέλεσμα ο Αλβέρτος, που σπούδαζε δασοκομία, να διακόψει τις σπουδές του. Το 1940 διέφυγε με την οικογένειά του στο κτήμα του στο Σαρβάρ της Ουγγαρίας, όμως το 1944 οι Ναζί κατέλαβαν την Ουγγαρία και φυλάκισαν τους Βίττελσμπαχ. Το 1945 ελευθερώθηκαν από το στρατόπεδο του Νταχάου από τον στρατό των ΗΠΑ.
Το 1955 απεβίωσε ο πατέρας του και ο Αλβέρτος έγινε επικεφαλής του Οίκου των Βίττελσμπαχ. Ο Ρούπερτ ήταν απόγονος του Καρόλου Α΄ της Αγγλίας και διεκδικητής του στέμματος της Βρετανίας, έτσι ο Αλβέρτος έγινε ο νέος διεκδικητής. Το 1959 με μία επίσημη τελετή επέστρεψε το στέμμα και τα λοιπά βασιλικά κοσμήματα του Όθωνα της Ελλάδας στον Παύλο της Ελλάδας · ο Όθωνας ήταν θείος του Λουδοβίκου Γ΄. Το 1980 προήδρευσε στις πολυτελής τελετές για τον εορτασμό των 800 ετών από την ίδρυση του Οίκου των Βίττελσμπαχ στη Βαυαρία.
Απεβίωσε το 1996 σε ηλικία 91 ετών στο κάστρο Μπεργκ, 20 χλμ ΝΔ του Μονάχου, εκεί όπου ζούσε μοναχικά για δεκαετίες. Η εξόδιος ακολουθία του έγινε στο Τεατίνεκιρχε του Μονάχου από τον αρχιεπίσκοπο της πόλης. Ετάφη στο οικογενειακό νεκροταφείο που είχε ιδρύσει στο αββαείο του Άντεχς.
Οικογένεια
Το 1930 νυμφεύτηκε πρώτα τη Μαρία Ντράσκοβιτς του Τρακοστιάν, κόρη του Ντιονύς-Μαρία Ντράσκοβιτς κόμη του Τρακοστιάν. Αν και ο πατέρας του επέτρεψε το γάμο, ένα συμβούλιο του Οίκου των Βίττελσμπαχ κατέληξε ότι ο γάμος δεν συμμορφώνεται με την οικογενειακή παράδοση, όπως ορίζεται από τους νόμους του ιστορικού Οίκου και εξαίρεσε τα ονόματα των τέκνων του ζεύγους από το Αλμανάκ του Γκότα. Το 1948 νομικοί σύμβουλοι αποφάνθηκαν ότι μόνο ο επικεφαλής του Οίκου έχει την εξουσία να κρίνει έγκυρο έναν γάμο· το επόμενο έτος ο Ρούπερτ αναγνώρισε τον γάμο ως δυναστικό. Είχαν τέκνα:
Το 1971 ο Αλβέρτος νυμφεύτηκε για δεύτερη φορά, με τη Μαρία-Γιένκε Κέγκλεβιτς κόμισσα του Μπούζιν.
Βιβλιογραφία
Κατηγορία:Οίκος του Βίττελσμπαχ
Κάμπος Κρανιδίου Αργολίδας
Ο Κάμπος είναι οικισμός στον δήμο Ερμιονίδας στο νομό Αργολίδας της περιφέρειας Πελοποννήσου στην Ελλάδα. Το χωριό υπάγεται στην δημοτική ενότητα Κρανιδίου και ήταν μέρος του δήμου Κρανιδίου το 1997 - 2010. Σήμερα υπάγεται στην κοινότητα Κρανιδίου.
Το 2001 είχε πληθυσμό 85 κατοίκων.
Κατηγορία:Χωριά του νομού Αργολίδας Κατηγορία:Δήμος Ερμιονίδας
Μαργαρίτα της Ουγγαρίας
Η Μαργαρίτα της Ουγγαρίας (Margit magyar királyi hercegnő, 1175 - μετά το 1223) ήταν αυτοκράτειρα της Βυζαντινής Αυτοκρατορίας, σύζυγος του Ισαάκιου Β΄ Άγγελου. Ήταν κόρη του Μπέλα Γ΄ της Ουγγαρίας από τη σύζυγό του, Αγνή (Άννα) των Σατιγιόν, κόρη του Ραϋνάλδου.
Πρώτος γάμος
Τον Ιανουάριο του 1185, η Μαργαρίτα παντρεύτηκε τον Ρωμαίο Αυτοκράτορα Ισαάκιο Β΄ Άγγελο, ο οποίος ήθελε μία πολιτική στρατηγική συμμαχία με την Ουγγαρία, για να ενισχύσει την εξουσία του. Είχαν δυο γιους:
Ο Ισαάκιος φυλακίστηκε, αλλά δεν είναι σαφές εάν φυλακίστηκε και η Μαργαρίτα.
Δεύτερος γάμος
Μετά την πτώση της Κωνσταντινούπολης, παντρεύτηκε τον Βονιφάτιο του Μομφερράτου. Η προγονή της Μαργαρίτας, Αγνή του Μομφερράτου παντρεύτηκε τον νέο Λατίνο αυτοκράτορα Ερρίκο της Φλάνδρας τον Φεβρουάριο του 1207. Την ίδια χρονιά, ο Βονιφάτιος δέχτηκε επίθεση από βουλγαρική ενέδρα. Αποκεφαλίστηκε, και το κεφάλι του στάλθηκε στον Καλογιάν της Βουλγαρίας Ο γιος της Μαργαρίτας και του Βονιφάτιου
Τρίτος γάμος
Παντρεύτηκε για τρίτη φορά τον Νικόλαο Α΄ του Σαιντ-Ομέρ, γνωστό και ως άρχοντα της Βοιωτίας. Είχαν δύο γνωστά παιδιά:
Παραπομπές
Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 12ου αιώνα Κατηγορία:Βυζαντινοί του 13ου αιώνα Κατηγορία:Μαρκησίες του Μομφερράτου
Γιούρι Οσμάνοφ
Ο Γιούρι Μπεκίροβιτς Οσμάνοφ (Yuriy Bekir oğlu Osmanov, Ρωσικά: Юрий Бекирович Османов) (1 Απριλίου 1941 - 7 Νοεμβρίου 1993) ήταν επιστήμονας, μηχανικός, μαρξιστής-λενινιστής και ακτιβιστής πολιτικών δικαιωμάτων των Τατάρων της Κριμαίας. Ήταν ένας από τους συνιδρυτές του Εθνικού Κινήματος των Τάταρων της Κριμαίας, το οποίο ζητούσε το πλήρες δικαίωμα επιστροφής των Τάταρων της Κριμαίας στην πατρίδα τους και την αποκατάσταση της Αυτόνομης Σοσιαλιστικής Δημοκρατίας της Κριμαίας.
Πρώτα χρόνια
Ο Οσμάνοφ γεννήθηκε την 1η Απριλίου 1941 στο Μπουγιού Καραλέζ της Κριμαίας. Ο πατέρας του Μπεκίρ Οσμάνοφ ήταν ένας γεωπόνος των Τατάρων της Κριμαίας, ο οποίος έγινε συνεργάτης για τους σοβιετικούς αντιστασιακούς κατά τη διάρκεια της Γερμανικής κατοχής της Κριμαίας, όπου ο Γιούρι εξορίστηκε στο Αζερμπαϊτζάν με τη μητέρα του, μια Λευκορωσίδα. Ένα μεταπολεμικό βιβλίο για τους αντάρτες στην Κριμαία ανέφερε ψευδώς ότι ο πατέρας του ήταν Γερμανός κατάσκοπος που πυροβολήθηκε, αλλά στην πραγματικότητα επέζησε από τον πόλεμο και ποτέ δεν συνεργάστηκε με τους Γερμανούς. Έτσι η κεντρική επιτροπή αναγνώρισε τελικά ότι ο ισχυρισμός ήταν ψευδής και διέταξε τις μεταγενέστερες εκδόσεις να διορθωθεί το βιβλίο.
Το 1944 η οικογένεια Οσμάνοφ απελάθηκε στη Φεργκάνα στο Ουζμπεκιστάν ως «ειδικοί έποικοι» λόγω του ιστορικού τους ως Τατάροι της Κριμαίας. Παρά το γεγονός ότι ήταν μόνο ένα μικρό παιδί κατά τη διάρκεια του Β' Παγκοσμίου Πολέμου, που είχε μείνει μακριά από την Κριμαία κατά τη διάρκεια του πολέμου και ότι ήταν ο γιος ενός τραυματισμένου αντιστασιακού, η ανακοίνωση ότι οι Τάταροι της Κριμαίας ήταν προδότες εφαρμόστηκε σε αυτόν και αντιμετωπίστηκε σαν πολίτης δεύτερης κατηγορίας.
Αφού ολοκλήρωσε τη δευτεροβάθμια εκπαίδευση το 1958 με εξαιρετικές βαθμολογίες, υπέβαλε αίτηση για είσοδο στο Κρατικό Πανεπιστήμιο της Μόσχας, καθώς οι βαθμοί του ήταν αρκετά υψηλοί, αλλά απορρίφθηκε επειδή ήταν Τατάρος της Κριμαίας και ως εκ τούτου απαγορεύτηκε επίσημα να φοιτήσει σε ίδρυμα εκτός της Κεντρικής Ασίας. Ωστόσο, ο Αμέτ-χαν Σουλτάν μεσολάβησε για τον Οσμάνοφ στους ακαδημαϊκούς κύκλους και τελικά του επετράπη να παρακολουθήσει το Κρατικό Τεχνικό Πανεπιστήμιο Μπάουμαν της Μόσχας. Εκεί, αποφοίτησε το 1965 με πτυχίο μηχανολογίας. Εργάστηκε στο Κοινό Ινστιτούτο Πυρηνικής Έρευνας και στο Ινστιτούτο Φυσικής Υψηλής Ενέργειας. Εκεί άρχισε να ενδιαφέρεται για το κίνημα των πολιτικών δικαιωμάτων των Τατάρων της Κριμαίας και πέρασε τον ελεύθερο χρόνο του μελετώντας την κληρονομιά και τα έργα του Ισμαηλ Γκαπρίνσκι, του ιδρυτή του Διαφωτισμού των Τατάρων της Κριμαίας.
Ιστορικό
Εκείνη την εποχή ο Οσμάνοφ έγινε ακτιβιστής, καθώς οι περισσότεροι απελαθέντες λαοί που είχαν επιζήσει από το καθεστώς «ειδικών εποίκων», συμπεριλαμβανομένων των Τσετσένων και των Καλμούκων, είχαν το δικαίωμα να επιστρέψουν στην πατρίδα τους και δεν απαγορεύτηκε να έχουν άδειες παραμονής απαραίτητες για να το πράξουν. Ωστόσο, η σοβιετική ηγεσία δεν εφάρμοσε την ίδια πολιτική για τους Τατάρους της Κριμαίας και ως αποτέλεσμα η μεγάλη πλειοψηφία των Τατάρων της Κριμαίας αναγκάστηκαν να παραμείνουν στην εξορία λόγω της αδυναμίας τους να λάβουν άδεια παραμονής στην Κριμαία. Ωστόσο, η επίσημη σοβιετική δικαιολογία ήταν ότι οι Τάταροι της Κριμαίας είχαν ριζώσει στον τόπο εξορίας τους και είχαν ίσα δικαιώματα - παρόλο που δεν είχαν τα ίδια δικαιώματα για άδειες παραμονής στον προηγούμενο τόπο διαμονής τους με άλλα απελαθέντα έθνη.
Υπήρχε σαφής επιθυμία των Τατάρων να επιστρέψουν στην Κριμαία, ένα θέμα που διαδόθηκε σε όλες τις πτυχές του πολιτισμού τους, από τα κεντήματα με τη χερσόνησο έως το πένθιμο τραγούδι Ey Guzel Qirim. Η άρνηση της Μόσχας να τους επιτρέψει την επιστροφή δεν βασίστηκε μόνο στην επιθυμία να ικανοποιήσουν τους νέους Ρώσους εποίκους στην Κριμαία, οι οποίοι ήταν πολύ εχθρικοί για την ιδέα της επιστροφής των Τατάρων, αλλά για οικονομικούς λόγους: η υψηλή παραγωγικότητα από τις βιομηχανίες των Τατάρων της Κριμαίας στην Κεντρική Ασία σήμαινε ότι η επιστροφή της διασποράς θα είχε αντίκτυπο στους στόχους εκβιομηχάνισης της Κεντρικής Ασίας. Οι ιστορικοί υποθέτουν εδώ και πολύ καιρό ότι η βίαιη αντίσταση στην εξορία από τους Τσετσένους οδήγησε στην περαιτέρω προθυμία της Μόσχας να τους αφήσει να επιστρέψουν, ενώ το μη βίαιο κίνημα των Τατάρων της Κριμαίας δεν οδήγησε σε καμία επιθυμία από την κυβέρνηση του Ουζμπεκιστάν για την αποχώρηση των Τατάρων της Κριμαίας. Στην πραγματικότητα, η κυβέρνηση τιμωρούσε τους Τατάρους της Κριμαίας για το ότι ήταν Σοσιαλιστές, ενώ επιβράβευε τα απελαθέντα έθνη που συνέβαλαν λιγότερο στην οικοδόμηση του σοσιαλισμού, δημιουργώντας περαιτέρω δυσαρέσκεια.
Πολιτικές δραστηριότητες στη Σοβιετική Ένωση
Τον Ιανουάριο του 1968, ο Οσμάνοφ αντιμετώπισε την πρώτη του σύλληψη επειδή διανέμε φυλλάδια με καταγγελίες για τους Τατάρους της Κριμαίας και απαιτώντας πλήρη αποκατάσταση, για την οποία καταδικάστηκε σε δυόμισι χρόνια σε φυλακή υψίστης ασφάλειας. Μετά την απελευθέρωσή του άρχισε να εργάζεται σε εργοστάσιο γυαλιού στο Αζερμπαϊτζάν ως μηχανικός πριν επιστρέψει στη Φεργκάνα το 1972. Εκεί δούλεψε σε ένα εργοστάσιο λιπασμάτων αζώτου και αργότερα στο Ινστιτούτο Giprovodkhoz, ενώ συνέχισε να παραμένει πολιτικά ενεργός.